Printsess Mononoke

Printsess Mononoke (jaapani keeles もののけ姫; Mononoke-hime, sõnasõnaliselt "Kättemaksuhimuliste vaimude printsess") on 1997. aasta Jaapani animefilm, mille režissöör on Hayao Miyazaki ja produtseeris Studio Ghibli. Jaapani kultuuriministeeriumi 2007. aastal läbi viidud uuringu kohaselt on see anime kõigi aegade parimate animede seas 12. kohal.

 Süžee 
Filmi tegevus toimub Jaapanis Muromachi perioodil, mil Jaapanis ilmusid esimesed tulirelvad. Noor emishi (ainu) prints Ashitaka (jaapani k. アシタカ), kes kaitseb oma küla demoniseeritud metssea Nago (jaapani k. 名護) eest, saab surmava needuse ja rändab läände ravi otsima.

Oma teekonnal satub ta konflikti, mis valitseb inimeste ja "Iidse Metsa" vahel. Inimesi esindab Raudlinn, mida juhib leedi Eboshi (jaapani k. エボシ), kes raiub metsa raua saamiseks. Metsa kaitsevad hunt Moro (jaapani k. モロ), metssiga Okkotonushi (jaapani k. 乙事主) ja hundi kasvatatud tüdruk San (jaapani k. サン) – printsess Mononoke. 

Asitaka püüab kahte poolt lepitada, kuid inimesed püüavad Metsajumalat (jaapani k. シシ神) keisri soovil tappa, mis viib katastroofini, jumalate surmani ja metsa hävinguni. Lõpuks tagastavad Ashitaka ja San Metsajumala pea, mets sünnib uuesti ja needus tühistatakse.

Armastajad lahkuvad teineteisest, sest San jääb metsa, Ashitaka aga naaseb inimeste juurde. 

 Peamised tegelased 
pisi|Printsess Mononoke (kostüümimäng) cosplay
Ashitaka on emishi noor prints, kes langeb needuse ohvriks. Ta läbib juuste lõikamise rituaali ja lahkub oma külast läände, et leida koletise hullumeelse vihkamise põhjus. Ta on mõõgavõitluse ja vibulaskmise meister ning needuse tõttu omab ta kogu filmi vältel üliinimlikku jõudu, kuid püüab vältis vägivalda kuni lõpuni. Ta armastab Sani.

San tuntud ka kui printsess Mononoke, anti lapsena huntide hoolde ja teda kasvatas hundijumalanna Moro. Ta on valmis ohverdama oma elu metsa ja selle elanike eest. Ta kohtleb inimesi (välja arvatud Ashitakat) põlguse ja vihkamisega.

Eboshi on Raudlinna juht. Tugeva, intelligentse ja sihikindla naisena on ta oma vaenlaste vastu julm, kuid hoolib oma linna elanikest. Ta kaotab Moro surmajärgse rünnaku järel käe. Parema jäseme kaotus on sümboolne: ühe käega jagas ta almuseid pidalitõbistele ja orjadele, teisega aga hävitas ta julmalt ja sihikindlalt metsa ja selle elanikke. Selle tulemusena kaotas üks tema käsi võime mõista, mida teine ​​teeb ja Moro tasus talle lõpuks teenete järgi. Ellu jäädes otsustab Eboshi linna uuesti üles ehitada, elades metsaga rahus.

Moro on hundijumalanna ja Sani kasuema. Ta püüab metsaelanikke võitlusest eemale hoida, kuigi nood on eriarvamusel – nad eelistavad surra lahingus, "mida inimesed kunagi ei unusta", selle asemel, et aeglaselt hääbuda ja oma soo allakäiku pealt vaadata. Moro sureb, päästes Sani Okkotonushi käest.

Okkotonushi on metsseajumal, kes juhib metssigade karja, kes üritab inimesi metsast välja ajada. Ta neetakse ja ta üritab Sanit tappa, kuid naisel õnnestub põgeneda. 

Metsajumal näeb välja nagu Qilin. Ta kingib elu ja surma. Selle vaimu veri võib ravida mistahes haiguse ja tema pea annab surematuse. Öösel muutub ta hiiglaslikuks vaimuks, keda rahvasuus tuntakse Öörändurina ja koidikul muutub ta taas mitmekümne sarvega hirveks. Just siis on teda võimalik tappa. Kui Ashitakat pussitati surmavalt vasakusse rinda ja San jättis ta metsajõe kaldale, tuli Metsajumal ja tegi ta terveks. Lõpp on mitmetähenduslik: Metsajumal langeb koidikul ja San ütleb, et kuigi mets sünnib uuesti, on Metsajumal surnud. Selle peale vastab Ashitaka, et ta ei saa surra, sest ta on "elu" ise.

 Viited 

Kategooria:Jaapani kultuur
Kategooria:Jaapani filmid
Kategooria:Animefilmid
Kategooria:1997. aasta filmid